Metale en nie-metale By OpenStax | Jobilize LLC
2.7 Metale en nie-metale
‘n Metaal is tipies ‘n harde, blink en sterk element wat elektrisiteit en hitte kan gelei.
Yster is die algemeenste metaal in gebruik in ons leefwêreld, maar nie in sy suiwer vorm nie. As yster met ‘n klein bietjie nie-metaal soos koolstof gemeng word, kry ons ‘n allooi .
Die studie van metale noem ons metallurgie .
Goud is alom die metaal wat ‘n simbool is van welvaart, terwyl platinum en palladium besonder waardevol is vanweë die gebruik daarvan in elektronika en gespesialiseerde ingenieurswese.
Staal is alombekend en miljoene ton word jaarliks gebruik in die vervaardiging van items soos wasmasjiene, motors, skepe en treine. Vlekvrye staal, wat onder andere in eetgerei gebruik word, word verkry deur staal in ‘n allooi met harde en blink chroom te vermeng.
‘n Verskeidenheid van stowwe kan by yster gevoeg word om verskillende allooie te vorm, bv. mangaan, fosfor, silikon en swawel.
Aluminium word weer baie gebruik in koeldrankblikkies, lere, vensterrame en voorwerpe wat lig moet wees en nie moet roes nie. Aluminium is die derde mees algemene chemiese element op aarde, aangesien dit in ‘n groot deel van die aarde se kors voorkom. Koper en magnesium word gewoonlik bygevoeg om dit vir industriële gebruik geskik te maak.
Metale , veral die goud en silwer in elektroniese stroombane (en in tande!) kan suksesvol hersirkuleer word om ons natuurlike hulpbronne te beskerm.
Brons is een van die oudste allooie – ‘n mengsel van koper en tin.
Geelkoper (“brass”) is weer ‘n allooi van koper en sink.
Uitken van metale en nie-metale
Identifiseer soveel moontlik van die stowwe in die prent en klassifiseer dit as metale en nie-metale na aanleiding van die hoofelement in die stof.
1. Watter eienskappe het jy gebruik om te besluit watter stowwe metale en watter nie-metale is?
2. Dink jy die sekretaresse is welgesteld? Hoekom?
3. Watter stof is besig om die rol van metaal in die industrie oor te neem? Waaruit bestaan die stof?
4. Wat is metallurgie?
5. Wat is staal?
6. Voltooi die volgende tabel:
hard en blink .......................................................................
7. Wat is die verskil tussen plooibaar en smeebaar?
Assessering van uitkenning
Kon jy die indeling korrek doen en jou kennis toepas?
[LU 2.2; 2.4]
KLASAKTIWITEIT: UITKEN VAN METALE EN NIE-METALE
1. blink, hard
4. studie van metale
hard en blink verkillende kleure; nie hard
plooibaar en smeebaar Bros, breek
gelei hitte Nee
gelei elektrisiteit Nee
7. plooibaar – lang drade uitgerek
smeebaar – dun plate uitgeklop
Verbindings en mengsels Online Chapter
Elemente en verbindings Online Chapter